ສະຫະລັດ ເພີ່ມການເຮັດສົງຄາມລັບ ໃນເຢເມນ
ໜັງສືພິມສະບັບນຶ່ງລາຍງານວ່າ ສະຫະລັດ ໄດ້ເພີ່ມ ການເຮັດສົງຄາມລັບ ໃນເຢເມນ ເມື່ອໄວໆມານີ້.
ໜັງສືພິມທີ່ສຳຄັນສະບັບນຶ່ງຂອງອະເມຣິກາລາຍງານວ່າ ລັດຖະບານສະຫະລັດໄດ້ເພີ່ມທະວີການເຮັດສົງຄາມລັບ ຢູ່ໃນເຢເມນໃນໄລຍະສອງສາມອາທິດຜ່ານມານີ້ໂດຍໄດ້ ສົ່ງຍົນບໍ່ມີຄົນຂັບຕິດອາວຸດ ແລະເຮືອບິນລົບອາຍພົ່ນໄປ ໂຈມຕີພວກທີ່ສົງໄສວ່າເປັນກຸ່ມຫົວຮຸນແຮງທີ່ພະຍາຍາມ ຫາທາງທຳລາຍລັດຖະບານເຢເມນທີ່ພວມດີ້ນຮົນຢູ່ໃນເວ ລານີ້ ໜັງສືພິມ New York Times ທີ່ອ້າງຄຳເວົ້າຂອງພວກ ເຈົ້າໜ້າທີ່ສະຫະລັດລາຍງານວ່າ ລຸນຫຼັງທີ່ໄດ້ໂຈະການ ໂຈມຕີທາງອາກາດຢູ່ໃນເຢເມນມາໄດ້ເກືອບນຶ່ງປີແລ້ວສະ ຫະລັດໄດ້ເລັ່ງລັດເພີ່ມທະວີການໂຈມຕີຂອງຕົນ ໃນຄວາມພະຍາຍາມເພື່ອຂັດຂວາງບໍ່ ໃຫ້ພວກຫົວຮຸນແຮງທີ່ເປັນເຄືອຂ່າຍຂອງກຸ່ມກໍ່ການຮ້າຍອາລກາຍດາເຂົ້າກຳອຳນາດ ການໂຈມຕີເຫຼົ່ານີ້ແມ່ນຢູ່ພາຍໃຕ້ການນຳພາຂອງກອງບັນຊາການປະຕິບັດງານຮ່ວມພິ ເສດຂອງກະຊວງປ້ອງກັນປະເທດສະຫະລັດຮ່ວມກັບອົງການສືບລັບຊີໄອເອ ລາຍງານແຈ້ງໃຫ້ຊາບຕື່ມວ່າ ໃນມື້ວັນສຸກແລ້ວນີ້ເຮືອບິນອາຍພົ່ນຂອງສະຫະລັດໄດ້ສັງ ຫານເຈົ້າໜ້າທີ່ປະຕິບັດງານລະດັບກາງ ຂອງກຸ່ມກໍ່ການຮ້າຍອາລກາຍດາ ນາຍ Abu Ali al-Harithi ແລະຜູ້ຕ້ອງສົງໄສເປັນພວກກໍ່ການຮ້າຍອື່ນໆອີກຫຼາຍຄົນໃນການໂຈມ ຕີຢູ່ໃນພາກໃຕ້ຂອງປະເທດເຢເມນ ຫຼາຍໆອາທິດກ່ອນໜ້ານັ້ນ ຍົນບໍ່ມີຄົນຂັບຂອງສະຫະລັດ ກໍໄດ້ຍິງລູກສອນໄຟໂຈມຕີທີ່ ແນໃສ່ເພື່ອສັງຫານນາຍ Anwar al-Awlaki ນັກສອນສາສະໜາອິສລາມຫົວຮຸນແຮງ ທີ່ເກີດຢູ່ອະເມຣິກາ ທີ່ສະຫະລັດພະຍາຍາມຫາທາງກຳຈັດມາໄດ້ດົນກວ່າ 1 ປີແລ້ວແຕ່ ຜູ້ກ່ຽວລອດຊີວິດມາໄດ້ ການເພີ່ມທະວີການໂຈມຕີທາງອາກາດ ມີຂຶ້ນໃນຂະນະທີ່ເຢເມນພວມຕົກຢູ່ໃນສະຖານະ ການທີ່ຫລໍ່ແຫລມໂດຍທີ່ປະທານາທິບໍດີ Ali Abdullah Saleh ໄດ້ໄປປົວໂຕຢູ່ປະເທດ Saudi Arabia ຍ້ອນຖືກໄຟລວກ ໃນການໂຈມຕີດ້ວຍລະເບີດ ຕໍ່ທຳນຽບປະທານາທິບໍ ໃດນສັບປະດາແລ້ວ ທ່ານໄດ້ອະນຸມັດໃຫ້ສະຫະລັດປະຕິບັດງານຢູ່ໃນປະເທດຂອງທ່ານ ໃນປີ 2009 ແຕ່ກໍໄດ້ຈຳກັດຂອບເຂດແລະໃນທາງເປີດເຜີຍແລ້ວ ທ່ານກ່າວວ່າການປະ ຕິບັດງານທາງທະຫານທັງໝົດແມ່ນດຳເນີນໂດຍທະຫານເຢເມນ